
NOTĂ  JUSTIFICATIVĂ

pentru stabilirea criteriile de calificare privind atribuirea contractelor de servicii de
închiriere şi întreţinere toaletelor ecologice mobile pe raza municipiului Timişoara
1. Capacitatea tehnică

1.1 Listă cu serviciile prestate în ultimii 3 ani

1.2 Experienţă similară : 
       
Se solicită îndeplinirea şi finalizarea cu succes în ultimii 3 ani a cel puţin unuia sau a mai multor contracte care au avut ca obiect servicii de închirierea şi întreţinerea toaletelor ecologice cu o valoare de minim 1.200.000 lei fără T.V.A.

Se va prezenta o fişă de experienţă similară  completată cu informaţiile relevante pentru autoritatea contractantă privind contractul menţionat, însoţită de procesele verbale de recepţie a serviciilor, semnate de comisia de recepţie a beneficiarului de contract şi recomandarea/certificarea de bună execuţie din partea beneficiarului/clientului respectiv şi/sau  Certificatul privind îndeplinirea obligaţiilor contractuale specificate la articolul art 97^1 din HG 925/2006.
Se vor prezenta de asemenea, obligaţiile contractuale în desfăşurare. 
Aceste cerinţe sunt necesare pentru:

· a putea identifica corect operatorul economic şi pentru a cunoaşte posibilităţile reale de verificare ulterioară a operatorului 

· a confirma capacitatea ofertantului de a finaliza un contract de valoare estimată cu respectarea normelor în vigoare. 
· a elimina riscul de neîndeplinire a contractului 

Recomandările din partea altor beneficiari/clienţi trebuie să precizeze cel puţin următoarele aspecte:
- Modul de îndeplinire a obligaţiilor contractuale pe parcursul derulării contractului respectiv;

- Dacă pe parcursul execuţiei lucrărilor au fost înregistrate:

- neconformităţi care au condus la refaceri parţiale sau totale de lucrări;

- cazuri de accidente tehnice produse din vina exclusivă a contractantului;

- recepţii amânate sau respinse din cauza nerespectării parametrilor de calitate.

Această cerinţă, completează solicitarea autorităţii contractante, menţionată mai sus, îndeplinirea acestei cerinţe de către operatorii economici va demonstra comisiei de evaluare experienţa similară a ofertantului şi respectiv modul în care au fost duse la îndeplinire obligaţiile contractuale, eliminându-se astfel, pe cât posibil riscul de neîndeplinire a contractului de lucrări. 
1.3 Resurse umane :
           Ofertantul va prezenta informaţii referitoare la pregătirea profesională (studii şi calificare) a persoanelor responsabile pentru îndeplinirea contractului de servicii 

Ofertantul va trebui să aibă la dispoziţie minim 4 persoane. 

Ofertantul va asigura personalul calificat necesar pentru prestarea serviciul de instalare şi  întreţinere toalete ecologice. 
Cerinţa este conformă cu cantitatea de servicii ce trebuie prestată zilnic, astfel încât să fie asigurat un minim obligatoriu de personal necesar realizării serviciilor specifice la calitatea solicitată de către autoritatea contractantă.

1.4 Dotare tehnică : Ofertantul va prezenta o declaraţie referitoare la echipamentele tehnice necesare prestării serviciului care face obiectul prezentei note justificative, respectiv:
· minim 3 de autospeciale-vidanje cu sistem de vidanjare şi spălare cu presiune necesare efectuării serviciilor periodice de vidanjare şi igienizare,

· un sistem GPS care va  trebui să fie instalat pe fiecare maşină, pentru urmărirea şi  monitorizarea electronică prin GPS a serviciului de vidanjare,   igienizare şi spălare periodică.
Cerinţa privind utilajele este conformă cu minimul necesar pentru a putea instala şi întreţine minimul de toalete ecologice care face obiectul prestaţiei.  

1.5 Standarde de asigurare a calităţii:


Ofertantul va prezenta documente/certificate emise de organisme independente, prin care se atestă respectarea de către ofertant a standardelor de asigurare a calităţii pentru execuţia de servicii similare cu cele care fac obiectul contractului, conform ISO 9001, ISO 14001, se vor prezenta copii ale certificatelor, sau echivalent.


Această cerinţă va demonstra faptul că operatorul economic îndeplineşte standardele de calitate în ceea ce priveşte prestarea serviciilor de închiriere şi întreţinere toalete ecologice, conform specificaţiilor tehnice existente în caietul de sarcini.

